אליהו אוסטשינסקי

אליהו אוסטשינסקי (חשוון תרל"א, 1870 –י"ב בתמוז  תשי"א, 16 ביולי 1951) היה איש העלייה הראשונה, ממתיישבי ראשון לציון, פתח תקווה וכפר סבא. כיהן כראש המועצה הראשון של כפר סבא.
אחיו של שמואל אוסטשינסקי, ראש ועד מועצת ראשון לציון, ואביו של אליקום אוסטשינסקי, ראש המועצה הראשון שלה.

ביוגרפיה
נולד בשנת תרל"א (1870) בכפר אוסטשין שבפלך מינסק של האימפריה הרוסית (בתחום המושב היהודי, ברוסיה הלבנה) לאליקים גצל, שהיה מנהל אחוזות ובעל אחוזה בעצמו. בשנת תרנ"א (1891) עלה לארץ ישראל בעקבות אחיו הגדול שמואל, שעלה ב-1886. תחילה התיישב בראשון לציון, וכעבור זמן עבר לפתח תקווה. בשנת תרס"א (1901) נישא למרים (מארישה) בת אפרים גיסין, מראשוני פתח תקווה, ועבר להתיישב בה. היה מפעילי ועד 'כפר סבא' שפעל בשנים הראשונות בפתח תקווה.

קנה חלקת קרקע באדמות כפר סבא, ועם הקמת היישוב התיישב בכפר סבא והקים בה את ביתו. במשך שנים רבות שימש ראש הוועד במושבה. בשנת 1937 מונה לתפקיד ראש המועצה המקומית הראשונה, ושימש בתפקידו עד שנת 1939.

נפטר ב-16 ביולי 1951, נקבר בבית העלמין גני אסתר.

על שמו רחוב בכפר סבא; על שמו ועל שם אחיו שמואל נקרא רחוב האחים אוסטשינסקי בראשון לציון.

בנו, ד"ר אליקום אוסטשינסקי, כיהן כראש המועצה בראשון לציון וראש העירייה הראשון.

קישורים חיצוניים

 
 
 אליהו אוסטשינסקי באתר מוזיאון ראשון-לציון

הערות שוליים 

אנשי העלייה הראשונה
ישראלים ילידי האימפריה הרוסית
ראשי עיריית כפר סבא
אליהו
משפחת גיסין
אישים הקבורים בבית הקברות גני אסתר בראשון לציון
ישראלים שנולדו ב-1870
ישראלים שנפטרו ב-1951